KOMISSION ASETUS (EY) N:o 1959/94, annettu 27 päivänä heinäkuuta 1994, tiettyjen peltokasvien tuottajien tukijärjestelmän mukaisten korvausten myöntämisen edellytyksistä annetun asetuksen (ETY) N:o 2780/92 muuttamisesta



Virallinen lehti nro L 198 , 30/07/1994 s. 0093 - 0095

Suomenk. erityispainos Alue 3 Nide 60 s. 0053

Ruotsink. erityispainos Alue 3 Nide 60 s. 0053



KOMISSION ASETUS (EY) N:o 1959/94, annettu 27 päivänä heinäkuuta 1994, tiettyjen peltokasvien tuottajien tukijärjestelmän mukaisten korvausten myöntämisen edellytyksistä annetun asetuksen (ETY) N:o 2780/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 12 artiklan, sekä katsoo, että asetuksen (ETY) N:o 1765/92 2 artiklassa tarkoitettujen korvausten myöntäminen on rajattava koskemaan tiettyjä viljelyaloja, joita olisi täsmennettävä, asetuksen (ETY) N:o 1765/92 9 artiklassa määritellään korvauskelpoiset maat; tiettyjen erityistilanteiden, joiden seuraukset saattaisivat olla liian ankaria, huomioon ottamiseksi on mainitusta artiklasta sallittu tiettyjä poikkeamisia, joiden olisi oltava jäsenvaltioiden hallinnassa näiden erityistilanteen huomioon ottaen; poikkeusten soveltaminen saattaa kuitenkin johtaa asetuksessa (ETY) N:o 1765/92 säädetyn järjestelmän tehokkuuden heikkenemiseen; tämän vaaran vähentämiseksi olisi säädettävä asianmukaisista toimenpiteistä, joiden avulla olisi mahdollista tapauskohtaisesti joko pysyttää korvauskelpoisen maan kokonaispinta-ala muuttumattomana tai estää sitä kasvamasta merkittävästi, tässä yhteydessä olisi tiettyjä monivuotisia kasveja pidettävä viljelykiertoon kuuluvina samoin kuin muita yksivuotisia kasveja kuten viljoja, öljykasveja tai valkuaiskasveja; olisi laadittava luettelo kyseisistä monivuotisista kasveista, tässä yhteydessä on myös rakenneuudistusohjelmaan sidotut pinta-alat mahdollista ottaa huomioon korvauksia myönnettäessä; olisi määriteltävä rakenneuudistusohjelman käsite, lisäksi olisi määriteltävä korvauskelpoisen maatalouspinta-alan merkittävän kasvun käsite ottaen perustaksi tarpeen välttää yhteisiä seuraamuksia perusviljelyalan ylittyessä, lopullista viininviljelyaloista luopumista koskevan palkkion myöntämisestä viinivuosiksi 1988/1989 - 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(3), sellaisena kuin se on viimeksi muutettuna asetuksella (ETY) N:o 1990/93(4), ja erityistoimenpiteistä Portugalin viiniteollisuuden rakenteen kehittämiseksi 14 päivänä heinäkuuta 1986 annetun neuvoston asetuksen (ETY) N:o 2239/86(5), sellaisena kuin se on muutettuna asetuksella (ETY) N:o 3208/88(6), mukaisesti viinivuodelle 1991/1992 hyväksyttyjen viinitilojen raivaussuunnitelmien tuloksena 31 päivän joulukuuta 1991 jälkeen vapautuneita maita olisi kohdeltava samoin kuin niitä, joiden raivaus on toteutettu ennen kyseistä päivää; tämän vuoksi olisi muutettava komission asetus (ETY) N:o 2780/92(7), sellaisena kuin se on viimeksi muutettuna asetuksella (EY) N:o 1145/94(8), tämän asetuksen säännösten soveltaminen ei saa missään tapauksessa johtaa perusviljelyalan kasvuun, ja viljan, rasvojen ja kuivarehujen yhteinen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2780/92 seuraavasti. 1 Korvataan 3 artikla seuraavasti: "3 artikla 1 Asetuksen (ETY) N:o 1765/92 9 artiklan soveltamiseksi on käytettävä liitteissä I, II ja III mainittuja pysyvän laitumen, monivuotisten kasvien ja monivuotisten peltokasvien määritelmiä sekä rakenneuudistusohjelman käsitettä. Neuvoston asetuksen (ETY) N:o 2328/91(9) 1 osastossa tai neuvoston asetuksessa (ETY) N:o 3766/91(10) säädetystä tukijärjestelmästä tukea saaneet maat ovat edelleen korvauskelpoisia. 2 Jäsenvaltioiden rakenneuudistusohjelman yhteydessä äskettäin korvauskelpoisiksi julistamien maiden pinta-ala ei saa olla enemmän kuin viisi prosenttia suurempi kuin kyseisen ohjelman mukaisesti hiljattain korvaukseen kelpaamattomiksi julistettujen maiden pinta-ala. Edellä tarkoitettua pinta-alan kasvua arvioitaessa ei kuitenkaan oteta huomioon: - Saksan uusissa Ländereissa sijaitsevia 1 päivän tammikuuta ja 30 päivän kesäkuuta 1992 välillä toteutettavaan maatalousmaan rakenneuudistukseen kuuluvia 2 500 hehtaaria, joilla viljellään peltokasveja vuoden 1993 satoa varten, - viinivuodelle 1991/1992 neuvoston asetusten (ETY) N:o 1442/88(*) ja (ETY) N:o 2239/86(**) mukaisesti ennen 31 päivää joulukuuta 1991 hyväksytyissä ja mainituissa asetuksissa säädetyissä määräajoissa täytäntöön pannuissa viinitilojen raivaussuunnitelmissa tarkoitettujen maiden jäännöstä. 3 Asetuksen (ETY) N:o 1765/92 9 artiklan kolmannen kohdan mukaisesti jäsenvaltiot voivat julistaa viljelyaloja uudelleen joko väliaikaisesti tai lopullisesti korvauskelpoisiksi 0,1 prosentin rajoissa jäsenvaltion perusviljelyalan kokonaismäärästä. Jäsenvaltioiden on toimitettava komissiolle vuosittain luettelo ensimmäisen alakohdan mukaisesti myönnetyistä luvista mainiten siinä viljelijöiden nimet, vastaavat viljelyalat ja lupien perusteet. Asianmukaisesti perustelluissa erityistapauksissa voidaan ensimmäisessä alakohdassa tarkoitettua prosenttirajaa tarkistaa neuvoston asetuksen (ETY) N:o 1766/92(***) 23 artiklan menettelyä noudattaen. 4 Asetuksen (ETY) N:o 1765/92 9 artiklan neljännessä kohdassa tarkoitettujen poikkeusten soveltamiseksi jäsenvaltioiden on toimitettava suunnitelmansa ja sen perustelut komission hyväksyttäviksi viimeistään kunkin vuoden maaliskuun 31 päivänä. Jollei komissio ole saman vuoden heinäkuun 31 päivään mennessä vastustanut suunnitelmaa, sitä on pidettävä hyväksyttynä. Vuoden 1994 satoa koskevia rakenneuudistussuunnitelmia on kuitenkin mahdollista jättää 15 päivään syyskuuta 1994 saakka. Jollei komissio ole kuukauden määräajassa vastustanut suunnitelmaa, sitä on pidettävä hyväksyttynä. (*) EYVL N:o L 132, 28.5.1988, s. 3 (**) EYVL N:o L 196, 18.7.1986, s. 1 (***) EYVL N:o L 181, 1.7.1992, s. 21." 2 Korvataan 4 artiklan 1 kohta seuraavasti: "1 Asetuksen (ETY) N:o 1765/92 10 artiklan 2 kohdan soveltamiseksi on viljojen tai öljypellavan viljelyalan oltava kokonaisuudessaan kylvetty paikallisesti hyväksyttyjen normien mukaisesti ja sen kasvuolosuhteet on pysytettävä tavanomaisina vähintään kukinnan alkuun." 3 Korvataan liite tämän asetuksen liitteillä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 30, 3.2.1994, s. 7 (3) EYVL N:o L 132, 28.5.1988, s. 3 (4) EYVL N:o L 182, 24.7.1993, s. 7 (5) EYVL N:o L 196, 18.7.1986, s. 1 (6) EYVL N:o L 286, 20.10.1988, s. 5 (7) EYVL N:o L 281, 25.9.1992, s. 5 (8) EYVL N:o L 128, 20.5.1994, s. 8 (9) EYVL N:o L 218, 6.8.1991, s. 1 (10) EYVL N:o L 356, 24.12.1991, s. 17 LIITE I Pysyvat Laitumet, Monivuotiset Kasvit I Pysyvät laitumet Viljelykiertoon kuulumattomat maat, joita käytetään pysyvästi (vähintään 5 vuotta) ruohontuotantoon riippumatta siitä, ovatko kyseessä kylvetyt tai luonnon heinänurmet. II Monivuotiset kasvit Viljelykiertoon kuulumattomat kasvit, muut kuin pysyvät laitumet, joita viljellään vähintään 5 vuotta ja joista saadaan toistuvia satoja, lukuun ottamatta liitteessä II tarkoitettuja monivuotisia peltokasveja. LIITE II >TAULUKON PAIKKA> LIITE III Rakenneuudistusohjelma Rakenneuudistusohjelmalla tarkoitetaan julkisen vallan määräämää maatilan rakenteen ja/tai korvauskelpoisen viljelyalan muutosta.